CELEX: 32015D0536
Language: ro
Date: 2015-03-27 00:00:00
Title: Decizia de punere în aplicare (UE) 2015/536 a Comisiei din 27 martie 2015 de modificare a anexei II la Decizia 2007/777/CE în ceea ce privește rubrica referitoare la Statele Unite ale Americii din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate, în urma apariției unor noi focare gripă aviară înalt patogenă în această țară [notificată cu numărul C(2015) 1990]  Text cu relevanță pentru SEE

31.3.2015   
            
            
               RO
            
            
               Jurnalul Oficial al Uniunii Europene
            
            
               L 86/154
            
         DECIZIA DE PUNERE ÎN APLICARE (UE) 2015/536 A COMISIEI
   din 27 martie 2015
   de modificare a anexei II la Decizia 2007/777/CE în ceea ce privește rubrica referitoare la Statele Unite ale Americii din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate, în urma apariției unor noi focare gripă aviară înalt patogenă în această țară
   
      
         [notificată cu numărul C(2015) 1990]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   întrucât:
   
               (1)
            
            
               Decizia 2007/777/CE a Comisiei (2) stabilește norme de sănătate publică și animală pentru importul în Uniune și tranzitul și depozitarea în Uniune a transporturilor de produse din carne și stomacuri, vezici și intestine tratate (denumite în continuare „produsele”).
            
         
               (2)
            
            
               Partea 1 din anexa II la Decizia 2007/777/CE descrie regiunile din țările terțe din care introducerea de produse în Uniune este restricționată din motive de sănătate animală și în cazul cărora se aplică regionalizarea. Partea 2 din anexa respectivă stabilește o listă de țări terțe sau părți ale acestora din care introducerea de produse în Uniune este autorizată, cu condiția ca produsele să fi fost supuse unui tratament corespunzător, astfel cum este stabilit în partea 4 din anexa respectivă.
            
         
               (3)
            
            
               Statele Unite ale Americii sunt enumerate în partea 2 din anexa II la Decizia 2007/777/CE ca țară terță din care sunt autorizate importurile în Uniune și tranzitul prin Uniune de transporturi de produse obținute de la păsări de curte, vânat de crescătorie cu pene și vânat sălbatic cu pene din anumite părți ale teritoriului lor, în funcție de prezența focarelor de gripă aviară înalt patogenă (HPAI). Această regionalizare a fost recunoscută prin Decizia 2007/777/CE, astfel cum a fost modificată prin Decizia de punere în aplicare (UE) 2015/252 a Comisiei (3) și prin Decizia de punere în aplicare (UE) 2015/349 a Comisiei (4), ca urmare a apariției unor focare de HPAI în statele California, Idaho, Oregon și Washington. Decizia 2007/777/CE prevede că produsele respective, provenind din zonele afectate ale acestor state, pot fi autorizate în vederea introducerii în Uniune după ce au fost supuse tratamentului „D”, astfel cum figurează în partea 4 din anexa II la Decizia 2007/777/CE (denumit în continuare „tratamentul D”).
            
         
               (4)
            
            
               Statele Unite au confirmat apariția unor noi focare de HPAI de subtip H5 la efectivele de păsări de curte din statele California, Oregon, Minnesota și Washington, în cursul lunilor februarie și martie 2015. Autoritățile veterinare din Statele Unite au suspendat imediat eliberarea de certificate sanitar-veterinare pentru transporturile de produse în cauză destinate introducerii în Uniune, provenite din statele respective, care au fost supuse unor restricții sanitar-veterinare ca urmare a apariției acestor noi focare. De asemenea, Statele Unite au pus în aplicare o politică de depopulare totală cu scopul de a ține sub control HPAI și de a-i limita răspândirea.
            
         
               (5)
            
            
               Un acord între Uniune și Statele Unite (5) prevede recunoașterea reciprocă rapidă a măsurilor de regionalizare în cazul apariției unor focare de boală în Uniune sau în Statele Unite (denumit în continuare „acordul”).
            
         
               (6)
            
            
               Având în vedere noua prezență a HPAI în statele California, Oregon, Minnesota și Washington, produsele obținute de la păsări de curte, vânat de crescătorie cu pene și vânat sălbatic cu pene provenite din părțile statelor menționate mai sus pe care autoritățile Statelor Unite ale Americii le-au supus restricțiilor ar trebui să fie supuse cel puțin „tratamentului D”, în scopul de a împiedica introducerea virusului HPAI în Uniune.
            
         
               (7)
            
            
               În ceea ce privește aceste focare de HPAI, regionalizarea teritoriului Statelor Unite a fost, de asemenea, recunoscută prin Regulamentul (CE) nr. 798/2008 al Comisiei (6), astfel cum a fost modificat prin Regulamentul de punere în aplicare (UE) 2015/243 al Comisiei (7) și prin Regulamentul de punere în aplicare (UE) 2015/342 al Comisiei (8) pentru importurile de anumite produse obținute de la păsări de curte care intră în domeniul de aplicare al acestui regulament.
            
         
               (8)
            
            
               Din motive de coerență, descrierea teritoriilor cuprinsă în partea 1 din anexa II la Decizia 2007/777/CE ar trebui să facă referire la regionalizare astfel cum este descrisă în coloana 3 din tabelul care figurează în partea 1 din anexa I la Regulamentul (CE) nr. 798/2008 și să fie aplicabilă în perioada definită în anexa respectivă prin datele de deschidere și de închidere din coloanele 6A și 6B.
            
         
               (9)
            
            
               Prin urmare, partea 1 din anexa II la Decizia 2007/777/CE ar trebui modificată.
            
         
               (10)
            
            
               Prin urmare, Decizia 2007/777/CE ar trebui modificată în consecință.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II la Decizia 2007/777/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 27 martie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
   
      (3)  Decizia de punere în aplicare (UE) 2015/252 a Comisiei din 13 februarie 2015 de modificare a anexei II la Decizia 2007/777/CE în ceea ce privește rubrica referitoare la Statele Unite ale Americii din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate, cu privire la gripa aviară înalt patogenă (JO L 41, 17.2.2015, p. 52).
   
      (4)  Decizia de punere în aplicare (UE) 2015/349 a Comisiei din 2 martie 2015 de modificare a anexei II la Decizia 2007/777/CE în ceea ce privește rubrica referitoare la Statele Unite ale Americii din lista de țări terțe sau părți ale țărilor terțe din care se autorizează introducerea în Uniune de produse din carne și stomacuri, vezici și intestine tratate, în contextul riscului de gripă aviară înalt patogenă, în urma apariției unor focare în statele Idaho și California (JO L 60, 4.3.2015, p. 68).
   
      (5)  Acord între Comunitatea Europeană și Statele Unite ale Americii privind măsurile sanitare de protecție a sănătății publice și animale aplicabile în comerțul cu animale vii și cu produse de origine animală, astfel cum a fost aprobat în numele Comunității Europene prin Decizia 1998/258/CE a Consiliului (JO L 118, 21.4.1998, p. 1).
   
      (6)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
   
      (7)  Regulamentul de punere în aplicare (UE) 2015/243 al Comisiei din 13 februarie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (JO L 41, 17.2.2015, p. 5).
   
      (8)  Regulamentul de punere în aplicare (UE) 2015/342 al Comisiei din 2 martie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă, în urma apariției unor focare în statele Idaho și California (JO L 60, 4.3.2015, p. 31).
   
      ANEXĂ
      În partea 1 a anexei II la Decizia 2007/777/CE, rubrica referitoare la Statele Unite se înlocuiește cu următorul text:
      
         
                     „Statele Unite
                  
                  
                     US
                  
                  
                     01/2015
                  
                  
                     Întreaga țară
                  
               
                     US-1
                  
                  
                     01/2015
                  
                  
                     Întregul teritoriu al Statelor Unite, cu excepția zonei US-2.
                  
               
                     US-2
                  
                  
                     01/2015
                  
                  
                     Teritoriile Statelor Unite descrise la rubrica US-2 în coloana 3 din partea 1 a anexei I la Regulamentul (CE) nr. 798/2008 al Comisiei (1).
                  
               
      
         (1)  În cazul importurilor efectuate în temeiul prezentei decizii, trebuie luată în considerare perioada definită prin datele de deschidere și de închidere din coloanele 6A și 6B din partea 1 a anexei I la Regulamentul (CE) nr. 798/2008 (JO L 226, 23.8.2008, p. 1) în ceea ce privește teritoriile respective.”